
GABINETE WEVER 
CROES DADO MOMENTO 
LO NO POR PAGA 
SALARIO DI 
TRAHADONAN 
PUBLICO MAS 


TABATIN hopi nomber a wordo menciona pero ta dos polis so a haya citacion den caso 
Lora. George Dammers y Engelberto de Mey. A acusa nan di viola secresia di trabou dunando 
informacion na un informante cu a resulta un sospechoso. A coy un celular den poder di KPA 
pa comunica cu e señora. Pero no a traha PV di e contacto y no a informa fiscal tampoco. 
Esaki OM ta acusa nan di a haci. A pidi 9 luna di cual 3 luna ta condicional y 2 aña di prueba. 
Dia 29 september tin sentencia. 

E 
reaccion for di Hulanda y for di CAft, ta papia palabra 
cla, esta cu e desaster cu gabinete Wever Croes I y II a 
sigura pueblo cu e lo soluciona e situacion financiero di go- 
bierno sin tuma medida, a bira pio awor pa falta di carga re- 
sponsabilidad cu palabracionnan haci cu Hulanda. 
E reaccion cu a bin den e carta dio CAft di dia 6 di september, 
practicamente ta un tipo “copy paste” cu e comision aki ta 
haci cu su cartanan cu ta data te cu un aña pasa. 
No tin cambio den e desaroyonan cu a bin ta tumando lugal, 
of miho bisa no tin cambio den e comportacioin iresponsabel 
di gabinete Wever Croes pa loke ta su seriedad pa cumpli cu 
tur loke a wordo palabra cu Hulanda. 


Gobierno di Aruba a solicita na Hulanda y CAft tempo pa 
cumpli cu tur loke e comision aki a recomenda pa cambia den 
tanto presupuesto supletorio 2022 como den e concepto 
presupuesto 2023 pero awor cu a najaarsnota a wordo 
presenta siman pasa, ta resalta cu e posicion terco di gabi- 
nete Wever Croes, ta mesun cos. 
No tin cambio, e falta di respet ta sigui wordo demostra pa 
Minister di Finansa Xiomara Maduro caminda e preocupa- 
cion di Hulanda pa medio di RMR y CAft, ta sigu ta grandi ya 
cu gobierno di Aruba no ta mirando e problemanan grandi 
cu e ta hincando henter e pais aden. 


Ta un hecho cu atrobe a wordo confirma pa CAft, esta cu 
gobierno di Aruba, esta esun di MEP-RAIZ, definitivamente 
lo no bin na remarca mas pa haya ayudo di sosten financiero 
for di Hulanda, cu ta hinca e pais den mas problema serio. 
Gabinete Wever Croes II ta para dilanti un situacion awor cu 
ta un ruta caminda pa desaster financiero, sin solucion na 
man, sin perspectiva pa futuro, caminda hasta na Hulanda 
ta confirmando cu un di e problemanan mas grandi di gabi- 
nete Wedver Croes dentro di poco, si lo tin fondo pa paga 


salario di trahadonan publico. 
Lo yega e momento cu gobierno lo no por cumpli cu pago 
di su debenan y hasta den e najaarsnota e ser mustra cu 
debenan habri cu sector priva y publico, lo no wordo paga 
mesora pa asina crea espacio financiero pa por cumpli cu 
salario di trahadonan publico. 


ACUERDO 
Loke den e situacion delicado aki ta bin dilanti un biaha mas, 
ta cu entre partido MEP y partido RAIZ, tin un protocol firma 
di cooperacion pa gobernacion y un di e puntonan cardinal 
di e acuerdo aki, ta cu RAIZ a insisti pa forma parti di e 
actual coalicion, cu tur palabracion cu Hulanda pa drecha e 
situacion financiero di pais Aruba, mester wordo respeta y 
tambe tin cu wordo ehecuta. 
Nada di esaki ta tumando luga, CAft a fada di wordo “misleid” 
pa tanto Prome Minister Evelyn Wever Croes como Minister 
di Finansa Xiomara Maduro kendenan constantemente ta 
pidi tempo pa cumpli cu palabracionnan cu nan a bay di 
acuerdo cu nan pero simplemente gobierno ta incapaz di 
cumplo cu e promesanan aki. 


En realidad e ta hasta logico ya cu su dos partido firma un 
protocol di cooperacion pa goberna e pais y nan mes no ta 
respeta loke nan a palabra y loke nan tin como condicion pa 
dirigi e pais, ta mas cu logico cu nan lo no respeta proto- 
colnan firma cu Hulanda. 
E ultimo desaroyonan aki, caminda CAft a reacciona riba e 
najaarsnota entrega, ta bolbe habri caminda pa un situacion 
caminda gabinete Wever Croes II, ya no tin derecho di exis- 
tencia mas, e no tin solucion pa problema di e pais y tin cu 
tene e honor na su mes. 
Ta recomenda pa haci esaki prome cu no tin placa mas pa 
paga salario di trahadonan publico! 


Gabinete Wever Croes dado momento 


Lo no por paga salario di trahadonan publico mas 

D 
en e prome alinea di e carta di CAft dirigi na Minister 
di Finansa y Cultura, Xiomara Maduro, un biaha mas ta 
pone enfasis cu gabinete Wever Croes ta sigui insisti pa no 
cumpli cu obligacionan legal cu ta existi. 


“Conform de Landsverordening Aruba 
tijdelijk financieel toezicht (LAft) had de tweede 
UR uiterlijk op 12 augustus 2022 ingediend 
moeten zijn. De UR wordt herhaaldelijk niet 
tijdig aangeleverd bij het CAft. 
Het CAft verzoekt u de wettelijke termijn 
zoals voorgeschreven in de LAft in het 
vervolg aan te houden.” 


Pues ta trata aki di palabracionnan concreto haci pa loke ta 
e ‘Uitvoeringsrapportage” pero caminda gobierno di Artuba 
no ta cumpli cu esakinan. 


No ta solamente e asunto di cu Aruba tin cu respeta palabra- 
cionnan haci pa loke ta entrega di entre otro diferente 
rapport pero tambe presupuestonan, caminda un biaha 
mas CAft ta mustra cu gabinete Wever Croes no ta atende 
cu recomendacionnan cu ta wordo exigi pa e comision di 
supervision financiero wordo ehecuta. 


Het CAft wees meerdere malen op de zorgwekkende ontwik- 
keling van de lasten voor goederen en diensten en advi- 
seerde bij de vastgestelde begroting 2022 (begroting) deze 
te verlagen met tenminste AWG 39 miljoen. 9 Tot en met het 
tweede kwartaal realiseert Aruba AWG 86 miljoen aan lasten 
voor goederen en diensten, gelijk aan 40 procent van de 
begroting. Aruba verstrekte het CAft, ondanks verschillende 
verzoeken daartoe, geen inzicht in de aangegane verplicht- 
ingen. 


Op basis van de UR is daarom niet vast te stellen of de onder- 
besteding het gevolg is van daadwerkelijk lagere lasten, of 
van een vertraging in de realisatie. Het CAft adviseert dat 
Aruba, in lijn met de realisatie, de lasten voor goederen en 
diensten met AWG 39 miljoen naar beneden bijstelt. 


Uit de NJN blijkt dat de lasten voor goederen en diensten 
worden verlaagd met AWG 14 miljoen.” 


Den e observcacion aki, un biaha mas CAft ta mustra con 
Minister Maduro no ta ehecuta loke ta wordo palbra, caminda 
a bisa gobierno cu “lasten voor goederen an diensten” tin cu 
wordo redujci cu 39 miyon florin pero den e Najaarsnota ta 
bin nota cu gobierno di Aruba a reduci esaki cu solamente 
14 miyon, pues atrobe sin tene su mes na palabracion haci. 


OVERTIME 
Un biaha mas CAft ta bolbe resalta e hecho cu gobierno 
di Aruba ta bin mes y presenta medidanan cu e ta haya ta 
necesario pa nan wordo ehecuta pero na final di dia esaki 
no ta sosode. 


Gabinete Wever Croes den su afan pa baha gasto di personal 
cu 7 miyon pa medio di entre otro reduccion formal di pago 
di overtime, esaki no a tuma luga. 


Al contrario Cafta ta mustra lo siguiente: 


“Uit de tweede UR 2022 blijkt echter, 
in tegenstelling tot het voorstel van Aruba, 
dat de vergoedingen voor overwerk in 
de eerste helft van het jaar zijn gestegen.” 


Pues na luga cu gobierno sikiera respeta su propio proposi- 
cion pa reduci gasto di personal, ta bin resulta cu gasto di 
overtime na luga di baha, a conoce un aumento den e prome 
mita di aña 2022. 


Gobierno di Aruba ta keda sin cumpli 


Aruba su plan pa reduci 
‘overtime’ no ta wordo ehecuta 

P 
rome Minister Evelyn Wever - Croes durante e reunion 
publico den Parlamento pa trata e Nota di Fin di Aña 
2022 (Najaarsnota 2022), contestando preguntanan haci 
tocante e MFA-nan, a duna un splicacion di esakinan y e sta- 
tus di MFA San Nicolas, dicon San Nicolas nunca a haya su 
MFA, pero tambe dicon no ta dunando e mesun servicio na 
e Hulpbestuurskantoor San Nicolas, compara cu por ehem- 
pel na Censo. 


Kico a bay fout? 
Den e proyecto aki, diferente cos a bay fout, e gobierno e 
tempo ey a bisa cu lo construi 5 MFA y cu mester bay paga 
3.3 miyon florin pa aña na huur pa e 5 edificionan aki. Prome 
Minister a splica cu como oposicion e tempo ey a haci hopi 
pregunta den Parlamento, pero niun a wordo contesta. 
Sinembargo e Parlamentarionan a firma y e MFA-nan a bin. 
E placa a wordo poni disponibel pa ehecucion di e proyecto 
aki, pero manera pueblo por a mira, ta pagando actualmente 
pa 5 edificio pero a haya 4. Noord, Paradera, Santa Cruz y 
Savaneta, pero despues placa a caba, pues San Nicolas no 
a haya. 
Remarcabel ta cu antes tabata paga 36 mil florin pa aña pa 
tur hulpbestuurskantoor na Aruba, varios tabata propiedad 
di Gobierno y otronan tabata huur. Aworaki ta pagando 3.3 
miyon florin pa aña, faltando esun na San Nicolas. Esaki ta 
un aumento di 9000%. 


Situacion actual 
Lamentablemente e situacion ey a pone cu tin un prob- 
lema grandi, pasobra e hulpbestuurskantoor na San 
Nicolas mester wordo renoba. Actualmente no por 
ni duna servicio di cahera di impuesto mas, conse- 
cuentemente nan a sali y bay den e edificio di 
Postkantoor pa motibo cu e edificio no ta adecua. 
Hulpbestuurskantoor ta den e edificio ainda pero 
no pa mucho tempo mas. 


Tin un poco tempo caba trahando riba un plan pa 
inverti den e edificio. E idea ta pa percura pa remodela 
e edificio y amplia e servicionan, pero esaki lo conduci na 
aumento di huur. AIB ta disponibel pa financia e proyecto, 
pero como cu lo mester bay paga mas huur lo mester 
bin Parlamento pa aprobacion, Prome Minister Wever 
- Croes a splica. Actualmente Ta wardando riba e 


finalisacion di e proceso aki pa tin’e riba papel pa presenta 
na Parlamento cu ne. 


Finalisando Prome Minister a bisa, e intencion ta pa inverti 
den e edificio pone funciona optimal y cu e caha di DIMP 
por duna servicio bek eynan. Despues lo trata e diferente 
servicionan di Censo, kier trece un loket di Dimas (tin cu 
regla esaki cu Minister Glenbert Croes) y un presencia mas 
estable di Directie Sociale Zaken (mester caba di regla 
esaki cu Minister Rocco 
Tjon). Di e forma 
aki ta aumenta e 
servicionan cu 
ta duna na e 
pueblo di San 
Nicolas. 


Prome Minister ta splica tocante e MFA-nan 


Huur a subi for di 36 mil florin 
pa 3.3 miyon florin pa aña 

EXECUTORIALE VERKOOP 


Ten overstaan van notaris mr Chamila Agnella Tromp of 
haar waarnemer zal op VRIJDAG 16 SEPTEMBER 2022 
om 10:00 uur 's-morgens bij de Kamer van 
Koophandel (Auditorium) aan de L.G. Smith Boulevard 
10, Oranjestad, Aruba, in één zitting bij opbod en afslag in 
het openbaar worden verkocht, ex artikel 3:268 van het 
Burgerlijk Wetboek van Aruba: 


1. 
BALASHI 75-A 
diverse opstallen van kantoorruimten / werkplaatsen 
staande op: 
- een perceel domeingrond groot 2.170 m2, kadastraal 
bekend als Eerste Afdeling Sectie U nummer 14; 
- een perceel domeingrond groot 2.264 m2, kadastraal 
bekend als Eerste Afdeling Sectie U nummer 40; 
- een perceel domeingrond groot 574 m2, kadastraal 
bekend als Eerste Afdeling Sectie U nummer 39. 
richtprijs: Afl. 502.150,-- 


2. POS CHIKITO 53-M 


een woonhuis staande op het recht van erfpacht tot 13 juli 
2060 op een perceel domeingrond groot 622 m2 gelegen 
te Pos Chikito in Aruba, kadastraal bekend als Derde 
Afdeling Sectie G nummer 1756. 
richtprijs: Afl. 261.000,-- 
- Een onherroepelijk en onvoorwaardelijk onderhands bod kan worden 
uitgebracht tot en met uiterlijk donderdag 1 september 2022 ten kantore 
van NewLeaf Notary of via email auction@newleafaruba.com. Het 
biedingsformulier is zowel op het kantoor van NewLeaf Notary alsmede op 
de website www.newleafaruba.com verkrijgbaar. 
- Iedere bieder is gehouden, zowel bij het uitbrengen van een onderhands 
bod als op de veiling zelf, zich te legitimeren met een geldig paspoort of ID 
en middels een bereidheidsverklaring, een bankgarantie of andere vorm van 
zekerheid aan te tonen aan de Executant in staat te zijn tot nakoming van 
zijn bod en de bijkomende kosten. 
- De Executant behoudt zich het recht voor de executieveiling uit te stellen 
dan wel op te houden zonder daarvoor de reden te noemen. 
- Op de veiling zijn van toepassing de Algemene Veilingvoorwaarden voor 
Executieveilingen (AVVE) en de Bijzondere Veilingvoorwaarden zoals 
vastgesteld door notaris mr. Chamila Agnella Tromp. 
Voor vragen of meer informatie kunt u een email sturen 
naar auction@newleafaruba.com of de volgende 
website bezoeken: 


D 
iaranson, 7 di september, Minister Ursell Ar- 
ends a reuni cu diferente criado di bestia na 
Aruba. 


Durante e encuentro aki e criadonan a vocifera 
nan preocupacionnan unda a toca diferente 
topico manera cachonan riba caya cu ta ataca 
nan bestianan, problema di hortamento di besti- 
anan, manera cabrito y con pa haci entre otro 
registracion na DLVV mas facil y accesibel. 


“Nos ta contento di por a sinta awe cu e cria- 
donan di bestia na Aruba”, Minister Arends 
a cuminsa ta bisa, “Ta gradici nan tambe pa 
organisa nan mes pa trece nan preocupacionnan 
dilanti cual ta duna nos un bista di kico e prob- 
lemanan cu nan ta enfrenta ta y tambe pa wak 
unda por brinda cooperacion. 
Como ministerio sigur nos lo bay haci nos maximo 
esfuerso pa bin cu solucion nan concreto pa e 
sector aki cu ta aporta na siguridad di cuminda 
na Aruba.” 


A palabra cu lo sigui reuni cu e grupo y atende 
cu e preocupacionnan den coordinacion cu DLVV 
(Santa Rosa) pa yuda trece solucionnan struc- 
tural. 


Ministerio di Naturalesa ta aplaudi tur criado 
y cunukero cu ta aporta na Aruba su sector 
primario y nos comunidad henter, pues ta brinda 
cooperacion di ministerio caminda cu por. 


Minister Arends a 
reuni cu Criadonan 
di Bestia 

M 
ientras cu ainda tin cantidad di studiantenan for di otro 
paisnan y tambe for di Aruba cu no a haya camber ai- 
nda pa por biba, gobierno Hulandes a anuncia un cooper- 
acion entre gruponan den comunidad y gobierno, pa con- 
struccion of crea 60 mil camber adicional pa studiantenan. 
Un proyecto cu no solamente tin cu percura pa tin sufici- 
ente luga pa aloca studiantenan cu ta bin studia na Hulanda 


pero tambe pa propio studiantenan local pero cu na mes 
momento tin cu presenta cambernan cu ta pagabel tambe 
pa e hobennan. 
For di Aruba tin un grupo ainda cu no a logra di haya un 
camber oficial na unda nan por bay establece nan mes pero 
e situacion cu a presenta su mes e aña aki, lo ser atendi den 
un forma efectivo. 


Na e momentonan aki gobierno ta anticipa cu pa 2025 lo 
tin planea pa crea 16.500 camber nomber pa studiantenan 
cual no ta suficiente mirando e demanda cu tin na e momen- 
tonan aki y si no haci algo concreto cu e situacion aki, e 
demanda lo sigui aumenta sin cu tin solucion a corto plaso. 


Na e momentonan aki tambe gobierno Hulandes ta studi- 
ando e posibilidad pa si e scarsedad di camber perdura, lo 
busca algun otro opcion entre otro di busca famianan cu lo 
kier tuma un of mas studiante den cas den un asina yama 
“gastgezinnen.” 
Otro posibilidad ta pa mira si por acomoda dos studiante 
den un apartamento pero no tur ora esaki ta traha eficiente- 
mente pero na e momentonan aki caba tin varios studiante 
di Aruba kendenan a biaha pa Hulanda, ta hospedando dos 
den un camber sperando te ora cu tin solucion pa nan por 
haya un camber pa nan mes. 


AWEMainta a ricibi informacion cu lo tin tres pa cuater studi- 
ante cu lo a regresa Aruba pa motibo di no a haya luga pa 
keda pero ta un noticia cu no por a wordo confirma ainda pa 
autoridadnan concerni. 


Gobierno Hulandes cu plan pa construi 
60 mil camber pa studiantenan 

R E S E R V A T I O N S R E Q U I R E D 
e l e m e n t s a r u b a . c o m | + 2 9 7 5 9 2 5 8 6 8 
A D U L T S O N L Y | C A S H L E S S | N O S M O K I N G | N O G R O U P S 


L O C A T E D A T B U C U T I 
& T A R A B E A C H R E S O R T 


D 
iamars a tuma luga e apertu- 
ra di e proyecto di Port City, 
cual t’asina importante pa Aru- 
ba. Segun prome minister Eve- 
lyn Wever-Croes, e anuncio cu un 
impacto economico sumamente 
grandi pa nos pais. Un impacto cu 
ta bay tin su efectonan positivo 
den henter nos comunidad. 


E no ta un secreto cu COVID a dal nos pais hopi duro. Aruba 
tabata un di e paisnan mas fuertemente afecta segun IMF. 
Aruba no a ni recpera di COVID y a haya e efectonan di e 
guera na Ucrania cu tambe a causa un crisis mundial. Pero, 
e bon noticia ta cu Aruba ta recuperando bon. Mescos cu 
tabata un di e paisnan mas fuertemente afecta, awo Aruba 
ta un di e paisnan den e region cu ta recuperando mas miho 
ainda. 


Esaki no ta gobierno so ta bisa, pero IMF tambe ta bisa esaki. 
Ta danki n’e vision, determinacion y curashi di 
tur esunnan cu ta traha dia aden, dia afo, pa hiba 
nos pais dilanti. Mas ainda ta danki n’e fors di 
resiliencia di e pueblo di Aruba. E forsa pa ora 
cu algo pasa, berdad por ta nos por cay pero ta 
lanta bek y sigui lucha. 


Pa fin di e aña aki, comenso di otro aña lo yega 
n’e nivelnan di turismo prome cu e pandemia. 
Nos economia lo yega n’e nivelnan prome cu e 
pandemia e aña siguiente y nos finansa lo yega 
na un surplus atrobe, mescos cu prome cu e 
pandemia e aña siguiente di esey. 


E mandatario a menciona cu no kier solamente 
yega na e nivel prome cu pandemia. A bisa cu no 
kier solamente bons bek. Kier bons bay dilanti, 
segun e mandatario. 
“Nos kier bay mas padilanti ainda”. E yabi 
p’esey ta pa diversifica e economia. P’esey mes, 
e mandatario a menciona di ta contento di e 
anuncio di e proyecto di Port City, cual lo tin un 
impacto enorme te grandi pa nos economia y 
henter nos sociedad. Port City ta un proyecto cu 
tin basta tempo den preparacion. 


Danki n’e vision di minister Dangui Oduber, su curashi, su 
determinacion, su insistencia, cu awe ta asina leu. Sino no 
lo a logr’e. P’esey e minister a gradici Oduber pa a insisti, pa 
kere den e proyecto aki y p’asina por logra trece e desaroyo 
y e diversificacion cu tin mester p’e economia. 


Tambe e mandatario a gradici APA (Aruba Ports Authority), y 
Ports of Amsterdam, cu t’esunnan cu ta desaroya e proyecto 
aki. DIP, DOW y Kadaster, hunto cu mas stakeholder ta envolvi 
den e proyecto aki. “Si no a sigui persisti no tin e proyecto 
aki y lo ta buscando con pa diversifica nos economia,” ta 
loke prome minister a indica. 


E lunanan aki nos turiso a surpasa e nivelnan prome cu 
COVID y desempleo a baha di nivel na Aruba y cu fo’i aña 
pasa pa awo, mas di 1800 mama y tata di famia ya a haya 
un trabao den sector priva. 


Pero no kier solamente bons bek, sino bons bay dilanti. Cu e 
yabi di diversificacion di nos economia. 


Prome Minister Evelyn Wever-Croes: 


Port City lo trece un impacto 
economico importante pa nos pais 

D 
epartamento di Impuesto ta un departamento di gobi- 
erno cu tin e tarea pa garantisa entrada di impuesto y 
pa facilita e contribuyente pa por cumpli cu su debernan fis- 
cal. Responsabilidad fiscal ta encera entregamento di de- 
claracion y haci e pago corespondiente na tempo. 


E cumplimento (of “compliance”) cu entrega di declara- 
cionnan di impuesto ta un parti importante pa loke ta trata 
e comportacion fiscal di un contribuyente. Durante e ultimo 
añanan e cumplimento ta fluctua y a keda den su mayoria 
bou di 80%. 


Departamento di Impuesto ta subraya cu e cumplimento 
pa cu entregamento di declaracion di inkomstenbelasting y 
winstbelasting mester mehora. Por ripara cu e cumplimento 
riba tereno di winstbelasting a cuminsa disminui gradual- 
mente y ta un desaroyo preocupante pa Departamento di 
Impuesto. Cumplimento pa cu entregamento di declara- 
cionnan mensual ta bayendo den bon direccion y por mehora 
aun mas. 


Aki ta sigui un bista di e “compliance” pa loke ta declara- 
cionnan di impuesto cu a wordo entrega y e esfuerso pa 
mehoracion riba e tereno aki. 


Compliance pa cu declaracion di impuestonan mensual 


2016 
2017 
2018 
2019 
2020 
2021 
2022* 
Loonbelasting 
70% 
74% 
67% 
75% 
71% 
75% 
78% 
BBO 
66% 
68% 
63% 
69% 
66% 
69% 
69% 
Toeristenheffing 
67% 
64% 
61% 
70% 
79% 
85% 
86% 
Bijzonder belasting 
verblijf 
69% 
67% 
66% 
73% 
79% 
85% 
86% 


Speelvergunningsrecht 
100% 
100% 
100% 
100% 
89% 
91% 
87% 


* te cu juli 2022 


Compliance pa cu declaracion di inkomstenbelasting y winstbelasting 


2015 
2016 
2017 
2018 
2019 
2020 
2021 
Inkomstenbelasting 
79% 
74% 
74% 
72% 
72% 
67% 
- 
Winstbelasting 
67% 
68% 
65% 
62% 
57% 
56% 
60% 


Sin declaracion ta paga mas 
Keda sin haci declaracion ta nifica cu Inspector di impuesto 
lo impone un cobransa taxativo basa riba un calculacion. 
Alabes e cobransa lo inclui un boet pa incumplimento. Esaki 
ta nifica cu e contribuyente tin cu paga mas hopi na impuesto 
locual por causa cu e ta cay den un situacion financiero 
dificil y inespera. 


Trahando pa mehora “compliance” 
Departamento di Impuesto ta trahando constantemente 
pa mehora e compliance pa esaki por yega rond di 80% 
of 90%. E departamento no solamente ta keda informa e 
contribuyentenan di nan derecho- y debernan fiscal pero ta 
actua tambe na momento cu e contribuyente no ta haci caso 
di e notificacionnan menciona. 


Conscientisacion pa cu cumplimento cu debernan di impuesto 
ta forma un parti esencial di e plan 
di comunicacion di Departamento di 
Impuesto pero tambe ta e respon- 
sabilidad di empresanan di contab- 
ilidad, abogadonan fiscal y tambe 
representantenan 
di 
comercio 
caminda cu ta enfatisa cu cada 
contribuyente mester ta consci- 
ente di responsabilidad serio aki. 
Keda sin entrega un declaracion di 
impuesto y haci e pago concerni no 
ta un opcion mirando cu esaki ta 
castigabel pa ley. 


Departamento di Impuesto kier 
duna mas transparencia den e trab- 
aonan riba tereno di compliance, 
kier hala atencion di esnan cu no 
ta cumpliendo debidamente y ta 
gradici den e mesun rosea e contribuyentenan cu si a cumpli 
debidamente cu nan deber di entrega nan declaracionnan 
di impuesto. E grupo aki a demostra e consciencia y impor- 
tancia di asumi nan responsabilidad. 


Paso na final “Cumpli cu impuesto ta cumpli cu bo pais.” 


DIMP ta indica cu e cumplimento pa cu entregamento 
di declaracion di impuesto mester mehora 

AWEMainta 
Politica 
Diabierna, 9 September 2022 


D 
urante e reunion publico den Par- 
lamento riba e Najaarsnota 2021, 
Minister Maduro a brinda splicacion di 
e cambio nan cu Presupuesto 2022 lo 
conoce pa asina por refleha e situacion 
financiero di nos Pais awo cu mita aña 
a pasa. Den su splicacion Minister Mad- 
uro a splica riba e deficit di nos Pais. 


Surplus na 2019 ta bira un deficit di 
1028 miyon florin door di pandemia 
Di 
momento 
cu 
a 
presenta 
e 
Memorandum Financiero y Economico 
na aña 2018, trabou serio a wordo haci 
pa mehora e finansa publico di nos 
Pais. 
Asina por mira cu na aña 2019 Aruba 
ta logra yega na un surplus di 4 miyon 
florin, despues cu pa mas di 12 aña 
Aruba no a conoce un presupuesto cu 
un surplus. Pa aña 2020 tambe a presu- 
puesta un surplus di 46 miyon florin, 
pero e pandemia a pone entrada di 
Gobierno cay atras y gasto di goberna- 
cion subi grandemente ya cu Gobierno 
mester a percura pa yuda esnan cu a 
keda sin entrada den e pandemia. Esaki 
a produci un situacion di un deficit di 
1028 miyon florin. 


A logra baha e deficit den 3 aña te cu 
25 miyon florin 
Prome y durante e pandemia Minister 
di Finansa a traha na un manera serio 
pa asina contene y gastonan di gober- 
nacion pa asina baha e deficit. Asina 
por mira cu di e deficit presupuesta 
na 2020 di 1028 miyon, a realisa 764 
miyon. Na 2021 a logra baha e deficit 
presupuesta di 585 miyon florin y a 
realisa 534 miyon florin. Despues na 
aña 2022 a presupuesta un deficit di 
227 miyon cu awor ta wordo baha na 
148 miyon florin. Pa aña 2023 ta baha 
e deficit te cu 25 miyon florin. Depende 
di con economia bay, kisas lo por logra 


yega na un presupuesto balansa. 


Rumbo pa un surplus 
Minister Maduro ta enfatisa cu un 
trabou grandi ta wordo haci pa Aruba 
su profesionalnan pa asina por produci 
un 
presupuesto 
pa 
Pais 
Aruba cu ta adapta na e real- 
idad financiero di nos Pais. 
Gobierno ta realisa cu Aruba 
mester yega atrobe na un 
situacion di surplus na unda 
cu no ta crea debenan nobo 
pa cubri deficitnan presupu- 
estario, pero den e proceso 
aki mester tene cuenta pa no 
stroba e proceso di recupera- 
cion di nos economia. E rebaho 


di un deficit di 1028 miyon pa 25 miyon 
den apenas 3 aña di tempo ta muestra 
di e seriedad cu cual ta traha rumbo pa 
surplus y pa un finansa publico mane- 
habel. Si no ta pa e pandemia awe 
Aruba lo ta conoce surplus. 


Minister Maduro riba Presupuesto 2023: 


Den 3 aña di tempo a reduci e deficit 
presupuestario di 1028 pa 25 miyon florin 

AWEMainta 
Politica 
Diabierna, 9 September 2022 


N 
os por a wak Benny Sevinger recientemente para dilan- 
ti OM y den otro ocasion expresa tur tipo di barbaridad- 
nan tocante di nos landsrecherche, OM y PG. Pa Benny niun 
hende ta sirbi, e so ta bon, inocente y no a kibra un copi. Se- 
gun Benny tur ta colabora cu MEP y tin un plan contra di dje. 


Un expresion hopi lamentabel, unda pueblo por compronde 
cu 22.000 pagina di prueba, testigonan y acusacion contra 
di Benny ta haci dolor y e ta tratando na bisa pueblo cu tur 
hende ta gañado, polisnan ta gañado, nos sistema hudicial 
no ta sirbi y cu OM ta conspirando contra dje. Di berdad e ta 
zona manera un homber culpabel cu ta punta dede den tur 
direccion menos riba su mes. 


Benny a papia di varios “gate” imaginario, pero e 
Gate di mas grandi den historia di Aruba ta keda 
Avestruz-Gate; e caso di soborno, abuso di 
funcion, labamento di placa, estafa y falsifica- 
cion cu lo marca nos nacion pa semper. 


Benny su desesperacion pa kita atencion di 
su mesun Avestruz-Gate, ta trata na acusa, 
mancha, frega sushi y sembra duda den pueblo 
manera nunca prome. Sinembargo e no lo logra 
di haci esaki. Personalmente semper mi a bisa 
publicamente cu si Benny ta inocente e no 
mester preocupa, pasobra e ora ey e lo sali 
liber, pasobra ami si ta kere den nos 
sistema hudicial. Nos tin profe- 
sionalnan trahando duro pa 
mantene un standard halto y 
profesional na tur tempo. 


Tirando tur e profesion- 
alnan bao bus no ta e 
solucion pa su problema. 
P’esey, si lo prueba cu e ta 
culpabel di tur acusacion, 
e lo mester sinta riba su 
blaar. Pueblo ta cansa 
di abuso, corupcion y 
arogancia. Politiconan 
cu ta abusa di nan 
autoridad y di patri- 
monio di pueblo. 


Pueblo ta pidiendo un cambio y ta exigi integridad y trans- 
parencia. Pueblo no ta confia politiconan berde pa via di 
casonan grandi manera Avestruz-Gate. 


Specialmente pasobra pueblo no por haya tereno pa 
construi un cas y empresarionan no por haya tereno pa 
edifica un negoshi, pasobra ta investigando Avestruz-Gate y 
Kukwisa-Gate, pa cual Marisol a wordo yama pa bebe coffee 
na Landsrecheche pa 7 ora. 


Asina Avestruz-Gate ta mustra cu Benny tabata bende tere- 
nonan grandi pa enrikece su mes y hopi otro cos mas. Benny 
ta bezig cu water trappelen, culpando tur otro hende di 
casonan imaginario mientras e mes ta den un barco 
cu ta bezig ta sink. Unda tur bo coleganan ta 
Benny? 


Ta abo so dilanti corte y OM, tratando di 
desvia atencion di bo caso. Niun ta pleita bo 
caso dilanti prensa of ta compaña bo den 
corte. Dicon? 


Parlamentario Marco Berlis (MEP): 


Na un manera desespera sospechoso 
Benny Sevinger ta cuestiona autoridad 

AWEMainta 
Politica 
Diabierna, 9 September 2022 


D 
iaranson 7 di september Corte di Husticia oficialmente 
a cuminsa trata e caso penal ‘Avestruz’, caminda e Par- 
lamentario y ex-minister di Infrastructura, Desaroyo Espa- 
cial y Integracion, Benny Sevinger ta e sospechoso princi- 
pal. E caso aki ta trata di un investigacion profundo tocante 
malversacion, estafa, soborno, labamento di placa y abuso 
di poder di e funcion den cual dicho gobernante/dignatar- 
io tabata eherce. 


Con caso Avestruz a cuminsa? 
Pa hopi aña pueblo a experencia un servicio (y maneho) no 
optimal y inhusto for di DIP na momento di haci peticion y 
otorgamento di tereno. Por ehempel, sa pasa cu un persona 
ta haci un peticion pa un tereno specifico y tin cu warda 
añanan prome cu haya un contesta (si esaki yega) of no 
ta ni bin na remarke pa ricibi tal tereno. Di otro banda, por 
mira cu cierto personanan ta entrega un peticion pa tereno 
y ta haya esaki den un cera di wowo. Tambe terenonan cu 
ta cay den parti di area di naturalesa (protegi) ta ser otorga 
sin cu ta tene cuenta cu e reglanan di e ROP (Ruimtelijk 
Ontwikkelingsplan). Anto Sevinger tabata e minister encarga 
cu e cartera di planificacion, caminda mester a proteha y 
conserva e naturalesa di Aruba. Lamentablemente esaki no 
a sosode, sino e contrario di reparti tereno na esunnan yega 
na dje. Ta debi na e susedido aki, caminda cu Jan de Ruijter 
y Micheal Williams a entrega e prome rapport na Ministerio 
Publico pa asina inicia un investigacion cu tin di haber cu 
otorgamento di tereno. Consecuentemente debi na e rapport 
aki, un Hues Comisario di Sint Maarten mester a bin Aruba pa 
encamina e proceso pa haci e investigacionnan. Di e manera 
aki e investigacionnan a bira mas intensivo y e caso a haya 
e nomber di ‘Avestruz’. 


E daño di caso Avestruz riba politica di Aruba y Reino 
Cu e aparicion di caso avestruz, politica na Aruba y den 
Reino a haya un mancha grandi. E caso aki sigur ta e inves- 
tigacion di corupcion mas grandi cu Aruba a yega di conoce 
den su historia di politica. E asunto complica, grave y na 
mes momento delicado aki, tin su efectonan negativo pa nos 
politica y pais Aruba den su totalidad na diferente nivel. 


Sevinger a pone un mal imagen na: 
• Nivel internacional y financiero: Un di e institutonan finan- 
ciero cu ta presta Aruba fondo, esta IMF (International 
Monetary Fund) lo bira cauteloso cu gobierno di Aruba ora 


di presta fondo. Y mas ainda e desconfianza lo crece si e 
mesun Sevinger mester bolbe den un funcion di minister. 
• Nivel di Reino: E situacion ta crea un desconfianza bou di 
e otro paisnan den Reino. Creando asina un pensamento 
eroneo cu tur gobierno na Aruba ta traha a base di corup- 
cion y mal uzo di poder. 
• Nivel local: Sevinger a pone un super mal imagen na e 
poder ehecutivo, con ta maluza poder ministerial pa bene- 
ficia esnan yega na dje y su mes. 
• Nivel personal: E caso Avestruz a hinca duda y desconfi- 
anza grandi den e pueblo, caminda tur persona ta puntra nan 
mes si nan ta sinti nan mes bon representa den Parlamento. 


Banda di esey hopi ciudadano, specialmente esunnan hoben, 
ta perde confianza den e sistema politico y lo no ta participa 
mas ni pasivamente mucho menos activamente na politica 
local. Un partido politico cu decadanan di existencia, ta duna 
un mensahe eroneo di postula un sospechoso riba nan lista 
y ainda mas, te hasta lag’e drenta den Parlamento di Aruba 
siendo un sospechoso di husticia. 


Parlamentario Ricky Hoek (MEP): 


Con Benny lo hustifica e daño 
cu e la haci na politica di Aruba? 

AWEMainta 
Internacional 
Diabierna, 9 September 2022 


A 
yera merdia pa 1.30 ora aki na Aruba, a fayece den 
su palacion na Balmoral, Reina Elizabeth di Inglatera 
na edad di 96 aña despues cu pa algun tempo caba a bira 
conoci su e ta confrontando cierto problema cu su salud. 
Diamars ultimo, Reina Elizabeth a cumpli cu practica- 
mente su ultimo acto oficial como Reina, ora cu el a duna 
Liz Truss un man pa asina oficialmente Truss bira Prome 
Minister di Inglatera, reemplasando Boris Johnson kende 
tambe a ser ricibi pa e Reina. 


For di diaranson a cuminsa circula e rumor cu 
Reina Elizabeth su salud a bira hopi delicado 
pero segun prome informacion oficial di 
Buckinham Palace, Su Alteza Ingles 
a fayece den un ambiente calmo cu 
algun famia cerca di dje y rondona 
pa ayudantenan. 


Reina Elizabeth a cumpli 70 
aña como Reina die pais y 
tabata e monarcha cu mas a 
keda den e posicion aki den 
historia di e pais Ingles. 


Presente na momento di su 
morto, tabata e awor Rey Ingles, 
Charles compaña pa Reina Camilla 
kendenan a keda na Balmoral Palace 
ayera pero awe lo biaha pa London. 


For di ayera merdia bandera na Buckingham Palace a 
wordo poni ‘halfstok’ y na diferente edificio di gobierno, 
tambe esaki a sosode. 
Centenares di hende a aglomera for di merdia dilanti porta 
di palacion di Buckingham caminda por a mira hopi na 
yoramento asina cu oficialnan di e palacio, a pone e noticia 
oficial di fayecimento di Reina Elizabeth riba muraya di e 
cura di e palacio. 
Morto di e Reina 
Ingles a causa 
c o n m o c i o n 
rond mundo ya 
cu mientras cu 
tabatin 
indica- 
cion cu su salud 
no ta mucho 
bon 
pa 
algun siman 
caba, no a 
spera cu e lo 
fayece 
asina 
lihe pero for 
di algun siman 
caba por a nota 
preparacionnan 
tumando luga pa 
Prins Charles tuma 
over como Rey di 
Inglatera, reempla- 
sando su mama. 


E pais ta sperando 
awor riba e programa 
oficial di despedida y di 
entiero di kisas e Reina mas 
stima cu e pais a yega di conoce 
den su historia. 


Elizabeth Reina di Inglatera 
a fayece na 96 aña di edad 

AWEMainta 
Comunidad 
Diabierna, 9 September 2022 


D 
iaranson atardi Minister di Turismo y Salud Publico sr. 
Dangui Oduber a sali rumbo pa Estados Unidos pa asi- 
na por compaña reina Maxima den su biahe di trabou. 


Austin 
Diahuebs Minister Oduber lo ta na e estado di Austin na 
unda e lo participa na un conferencia di salud conhunta- 
mente cu minister Ernst Johan Kuipers cu ta e minister di 
Volksgezondheid, Welzijn en Sport (VWS) di Hulanda. E 
conferencia di salud ta organisa enconhunto cu Austin 
Healthcare Council, cu ta un organisacion non-profit cu a 
wordo funda door di e lidernan di e industria di salud cu ta 
traha hunto cu un solo meta, pa establece Austin su posi- 
cion global como e centro di innovacion pa salud. Akinan 
lo brinda e oportunidad pa asina fortalece cooperacion 
despues di e ultimo bishita na aña 2019 cu a tuma luga na 
Texas, pero tambe cu miras pa futuro y pa oportunidadnan 
di traha den colaboracion. 


Minister Oduber tin e oportunidad di hiba palabra y lo 
comparti e experiencia di con innovacion y tecnologia a 
yuda Aruba maneha e pandemia di COVID19. Lo elabora 
sigur ariba Aruba Health App cu a wordo crea durante e 
pandemia pa facilita e proceso di test y tambe pa centralisa 
informacion di cada pashent di un manera optimal, digital 
y accesibel pa tur hende den comunidad di Aruba. 
Lo elabora adicional con despues a incorpora e uzo di 
e sistema pa ta un solucion caminda cu pasaheronan 
por presenta nan datonan personal di salud na aero- 
linea, hotel y tur e partner nan den e industria di 
hospitalidad den un forma priva y sigur. Lo pone 
enfasis riba e hecho cu Aruba, un pais asina chikito, 
ta un ehempel pa diferente paisnan mas grandi. 
Lo papia over con otro paisnan grandi tambe 
a opta pa implementa e sistema aki despues 
cu nan a wak con eficiente e aplicacion aki ta. 


Despues lo compaña Reina Maxima y minister 
Kuipers di salud pa bishita Hogg Foundation di 
salud mental. Kinan lo trata varios tema di interes 
comun con paisnan ta atende cu tur retonan den 
salud mental y comparti diferente dato pa elabora 
riba con paisnan por yuda sostene y coopera cu otro 
den esaki. Na Hogg Foundation e meta principal ta 
con pa incorpora innovacion pero tambe siña traha 
na un manera mas preventivo riba e tereno di salud 
mental, specialmente pa nos hobennan. 


Houston 
Diabierna minister Oduber lo ta na Houston, caminda e lo 
haya un recorido di e Texas Medical Center (TMC) Innovation 
y alabes e lo bishita MD Anderson Cancer Center cu reina 
Maxima y tambe minister Kuipers. E dos centro medico nan 
aki ta renombra como un di e miho rond di e pais. Durante 
e bishita aki nan lo haya diferente presentacion di exper- 
tonan den e ramo di salud y tambe lo tin oportunidad pa 
haci pregunta. 


Minister Oduber ta haya e oportunidad aki importante pa por 
crea cooperacion internacional nobo y fortifica esunan exis- 
tente. Tambe e ta sumamente orguyoso di tin e oportunidad 
pa por hiba palabra den nomber 
di Aruba pa focus riba e 
importancia di innova- 
cion den cuido y con 
tecnologia avansa por 
yuda mehora calidad di 
cuido. 
E biahe aki su enfoke 
principal ta innovacion 
riba tereno di salud. 


Minister Oduber lo compaña Reina Maxima 
den su biahe di trabou na Austin y Houston 

AWEMainta 
Comunidad 
Diabierna, 9 September 2022 


D 
urante di reunion di Parlamento pa trata e Nota di Fin 
di Aña 2022 (Najaarsnota 2022), Prome Minister Evelyn 
Wever - Croes a duna informacion y contesta preguntanan 
relaciona cu desaroyo na San Nicolas. 


Iluminacion na San Nicolas 
E situacion cu falta di iluminacion na San Nicolas, ta un prob- 
lema cu te ainda no tabata facil pa soluciona, Prome Minister 
Wever - Croes a splica. A logra pa ‘aki aya’ soluciona e prob- 
lema cu tin, pero aworaki ta bay pasa esaki pa Utilities pa 
asina Elmar por encarga cu ne. Un di e retonan sigur ta falta 
di fondo pa logra un solucion duradero, pa motibo cu mester 
a corta den gasto di operacion di Gobierno. 
Ta importante pa comunidad realisa cu reduccion di gasto di 
operacion ta nifica corta den inversionnan. Prome Minister 
Wever - Croes a splica cu Elmar a priminti cu nan ta final- 
isando e ‘business mode’l pa por tuma over esakinan. 
Elmar lo cuminsa cu e areanan Bernhardstraat y 
Mainstreet poniendo luznan cu nan mes por traha 
cu ne. 


Hotel San Nicolas 
Pa locual ta e Hotel Secrets Baby Beach 
Aruba, Premier Wever - Croes a splica 
cu e desaroyadornan mester a para 
e fabricacion di e structura di ‘staal’ 
cu tabata andando pa motibo 
di caso den corte. Sinembargo 
despues di e ultimo veredicto 
di hues cu nan por a sigui, 
no por a djis cuminsa bek pa 
motibo di cierto planificacion 
y pues mester a warda un 
tempo atrobe. A compronde 
cu aworaki si nan ta bezig 
cu e fabricacion di staal 
un bes mas, pa asina nan 
por continua cu e 
trabounan. 


Pa loke ta e hotel na Ex Esso Club, Colega Minister Oduber 
a indica cu e proyecto ta den proceso di ‘optie’ y durante 
di esaki mester cumpli cu cierto rekisitonan. Ta siguiendo 
e desaroyonan di cerca pa sigura cu e ta bira un proyecto 
bunita y exitoso. 


Carnaval Village 
Por ultimo, un otro tema cu Prome Minister a ricibi pregunta 
di dje ta trata Carnival Village. Den cuadro di esaki, Premier 
Wever - Croes a pidi pa e plannan cu a wordo traha tempo 
cu a diseña Carnival Village pa mira kico tabata e intencion, 
comparti cu Parlamento y mira unda por mehora pa e por 
sirbi su proposito. Ta e intencion pa construi un podium 
bastante amplio na Carnival Village, pero esaki 
no a tuma luga ainda pa motibo di falta di 
fondo. 


Prome Minister a finalisa sigurando 
cu tin atencion na e proyecto aki 
menciona, y na tur e otro proyec- 
tonan andando na San Nicolas. 


Premier Evelyn Wever - Croes: 


Tin atencion pa e retonan acerca 
di desaroyonan na San Nicolas 

AWEMainta 
Comunidad 
Diabierna, 9 September 2022 


DEN 
HAAG 
– 
Minister 
Plenipotenciario Suplente mr. Ady 
Thijsen a asisti na un recepcion na 
ocasion de celebracion di e bicente- 
nario di independencia di e Republica 
di Brazil. Sr. Thijsen den nomber di 
Gobierno di Aruba a felicita emba- 
hador di Brazil pa Reino Hulandes 
Paulo Roberto Caminha de Castilhos 
França cu e aniversario aki. 
Tambe e mandario na e ocasion aki 
a enfatisa e bon lasonan entre Brazil 
y Aruba e.o. riba tereno cultural y 
turismo. 


E recepcion a brinda minister Thijsen 
un bunita oportunidad pa topa y 
combersa cu otro embahadornan, 
manera 
embahador 
di 
Surnam 
Rajendre 
Khargi, 
embahador 
di 
Uruguay Alvaro Enrique González 
Otero y embahador di Bolivia Roberto 
Calzadilla Sarmiento. 


E potretnan ta cortesia di Arubahuis 


B 
ureau City Inspector ta urgi tur doño di 
cacho pa zorg pa nan cacho keda den 
cura. Den ley ta para cu e cacho no mag di ta 
ariba caminda publico of riba tereno di otro 
hende y tampoco nan no por ta un molester 
pa otro. 


E ley aki yama: 
Hondenverordening 
• Art 3.1 
Houders van honden zijn verplicht zodanige 
maatregelen te treffe, dat deze honden geen 
vrije toegang hebben tot de openbare weg of 
het terrein van derden. 


• Art. 3.2 
Honders van honden zijn verplicht er voor zorg 
te dragen dat geen overlast voor omwonenden 
wordt veroorzaakt door deze honden. 


BCI ta pidi cada doño di 
cacho pa tene cacho cura 


Minister Thijsen na celebracion di 
bicentenario di independencia di Brazil 

AWEMainta 
Comunidad 
Diabierna, 9 September 2022 


D 
urante e periodo 12 te cu 22 di september, e di 40 rotacion ‘Compag- 
nie in de West (CidW)’ cu ta e unidad di Ehercito, y cu temporalmente 
ta ubica  na un forma rotativo na Comando di Forsanan Naval den Region 
Caribe Hulandes, na Aruba, lo ta practicando  ehercicionan.  Durante e 
ehercicionan aki nan lo move na diferente parti riba e isla. Esaki lo sosode 
tanto na pia como cu vehiculonan di ehercito. Nan lo ta activo desde Ka- 
zerne di Marina na Savaneta y lo ser mira specialmente  na e parti Oost di 
e isla. 
  
Meta di e ehercicionan aki ta pa siña conoce e pais cu su geografia y pobla- 
cion mas miho, pero tambe pa trein tactica y tecnica propio, bou di circun- 
stancianan climatologico pisa. E facilidadnan cu Kazerne di Marina tin y e 
areanan enorme di naturalesa ta presta particularmente bon pa esaki. 


Parti di e ehercicio ta entre otro ehercicionan di reconocemento (midi cali- 
bracion di registro  di un area of obheto na un forma secreto of mantene 
esaki bou di observacion), desaroya mas ampliamente habilidad propio, y 
mehora e estado fisico general. Ya como CARMIL ta eherce un programa di 
capacitacion simultaneo, lo tin tambe cooperacion y intercambio di cono- 
cemento. Esaki ta mehora e vinculo entre e dos unidadnan cu ta activo den 
Region Caribe.   
  
CidW  ta un batayon di forsa di ehercito cu cada cuater luna ta keda inter- 
cambia pa un siguiente unidad.  CidW 40  ta procedente di  Comando 
Operacional di sosten di Pais, un di e cuater brigada di Forsanan di Ehercito 
Real. E batayon aki ta reforsa cu entre otro miembro diferente servicionan 
di  ingenieria  y servicionan medico. Di e forma aki e batayon tin un diver- 
sidad amplio di specialismo presente den Region Caribe.  E unidad tambe 
ta keda desplega pa brinda yudansa di emergencia of despues di un solic- 
itud di asistencia  di parti di Gobierno Local. E unidad ta keda hiba y busca 
pa e barco di apoyo, Zr. Ms. Pelicaan. Ora di bay bek nan ta bay pa medio 
di transporte aereo, ya como e barco lo keda desplega no un otro sitio, pa 
motibo di treinnan pa horcan ‘Windward Express‘ riba Islanan Ariba.  


Unidad di Ehercito 
Unidad di Ehercito 


ta practica hunto cu 
ta practica hunto cu 


Militarnan di Caribe na Aruba 
Militarnan di Caribe na Aruba 

AWEMainta 
Comunidad 
Diabierna, 9 September 2022 


R 
ecientemente riba medionan social, 
por a lesa di un pelicula caminda Aru- 
ba su nomber ta bin dilanti den e produc- 
cion ey, no den un forma positivo pero 
completamente den un ambiente negativo. 


Den ultimo añanan mas y mas nomber di 
Aruba ta wordo menciona den produc- 
cionnan cinematografico internacional, 
sea Europeo of Mericano, no tur den forma 
positivo pero si pa gran parti e nomber di 
Aruba ta ser menciona den forma positivo. 


Un produccion cu a hala hopi atencion, cu 
a wordo produci pa e conocedo Hallmark 
Movies, ta e produccion di “Love in Aruba” 
caminda e storia ta relaciona cu construc- 
cion di molinanan di biento como e base di 
e motibo di biahe pa Aruba pero caminda 
esaki ta resulta den un bunita storia di 
amor. E figuranan principal ta ser hunga pa 
David McConnell como Sashleigha Brady 
y e mucha muher Scarlett Hazen, e figu- 
ranan principal di e storia den e pelicula. 


Brady cu tin nomber di Amber ta biaha cu 
e tata David hungando pa Connor den e 
pelicula, pa tira bista y cuida di e yiu muhe 
durante di e estadia na Aruba, esta Scarlett 
cu ta hunga como Macey. 


For di momento cu e pelicula a cambia 
di scenario y a bin Aruba, por mira cant- 
idad di sitionan bunita den e produc- 
cion, di beachnan, di grotnan, di centro di 
Oranjestad te cu e centro di cuido di avestru- 
znan, e parke di bestia di Merryweather y 
otro sitionan turistico. 


Sin duda e pelicula ta un promocion grandi 
pa isla di Aruba cu a wordo esterena for di 
2021 na luna di Mei y ta sigui como un di e 
produccionnan di Hallmark cu a ricibi bon 
reaccion. 


Den e prome siman cu estrena e pelicula, 
esaki a logra supera 90 mil views pa loke ta 
e luna di Mei caminda a logra di supera 100 
mil views cu sin duda ta un bon promocion. 


Hallmark cu produccion positivo y bunita 


“Love in Aruba” un storia romantico cu hopi promocion pa e isla 

D 
urante luna di mei LABHOH a bishita Corsou pa topa cu 
coleganan di ADC (Analytisch Diagnostisch Centrum) y 
conoce di cerca e laboratorio di mas grandi di Corsou. Na 
juli e directiva di ambos laboratorio a firma un declaracion 
di intencion pa cooperacion. Ta trata di un trayecto cu ta 
canando actualmente pa asina formalisa pronto den un acu- 
erdo concreto unda e laboratorionan di mas grandi riba am- 
bos isla lo traha hunto riba diferente tereno. Debi na nos 
tamaño como isla nan, ta premira un lista di beneficio pa 
Aruba y Corsou, ora cu cumpra hunto, sigui estudionan spe- 
cialisa hunto y traha hunto. Ambos organisacion ta dispues- 
to pa yega na un acuerdo formal, claro semper garantisan- 
do independencia di cada uno. 


LABHOH TA CONTA DI E BENEFECIONAN 
Segun clustermanager na LABHOH, Junaica Donata, na 
luna di Augustus nos a yama laboratorio ADC bon bini na 
Aruba unda sesionnan a sigui pa asina yega na palabracion 
mas estrecho p’e intencion di declaracion. E acuerdo aki lo 
contribui na un eficiencia den costo, cuido mas controla, y un 
servicio di calidad halto pa cliente/pashent. Tambe impor- 
tante ta pa comparti conocemento, procesonan y mucho 
mas cu alfinal lo beneficia tur cu ta haci uzo di servicio di 
LABHOH y ADC na Aruba y Corsou. 


CORSOU A BIN CONOCE ARUBA 
Lisette Provacia, Hoofd Moleculair Diagnostiek, a comenta 
cu e bishita aki a bin despues cu un grupo di profesional di 
LABHOH a bishita coleganan di Corsou y a culmina den e 
firmamento di declaracion di intencion. Awo a toca turno na 
nan pa bin haci un bishita na Aruba. Tabata dos dia extenso 
di un programa yena di reunion nan den cual a intercambia 
idea riba tur tereno. 


E delegacion di Corsou tabata consisti di cuater colega 
di e departamento di Recurso Humano, Hoofd Moleculair 
Diagnostiek, e manager di calidad y un klinisch chemicus. 
Den e prome salida aki caba e ekipo di Aruba y Corsou a 
nota varios oportunidad cu por siña y yuda otro. Pa awo, e 
delegacionnan a acorda cu lo sigui e trayecto via e-mail y 
percura pa e acuerdo sigui desaroya y pa fin di aña por bisa 
cu lo logra termina cu henter e lista di accion cu a traha 
hunto na luna di mei. Despues di esaki lo haci un evaluacion 
pa asina yega na un acuerdo formal entre e dos laboratori- 
onan. 


DECLARACION DI INTENCION 
LABHOH hunto cu ADC NV ta ofrece diagnostico di laboratorio 
pa ‘eerste en tweede lijn’ den e ambito di klinische chemie, 


hematologia, patologia, microbiologia medico y bacterio- 
logia di forma amplio na Aruba y Corsou. Ambos ta propor- 
ciona diagnostico 24 ora pa dia, 7 dia pa siman, n’e hospital 
di Aruba y tambe Hospital di Corsou y ta colabora estre- 
chamente cu un centro specialisa na Hulanda. E servicio ta 
esencial p’e sector di salud publico y por lo tanto ta desem- 
peña un papel importante p’e comunidadnan y pa turismo di 
e islanan. 


E dos ekipo a mira varios oportunidad caba cu por siña di otro 


Laboratorio di Aruba y Corsou dispuesto pa uni forsa pa progresa 

R 
ecientemente tabata tin 
e première di e pelicu- 
la ‘Blackout’ na The Movies 
Gloria. Un pelicula cu ta hiba 
nos bek den tempo, na aña 
1942 pa ser exacto y ta con- 
ta nos un poco di kico a pasa 
e tempo ey durante Segun- 
da Guera Mundial na Aruba. 
Basa riba hecho real, ‘Black- 
out’ ta enfoca riba e impor- 
tancia cu Aruba tabata tin 
e tempo di Segunda Guera 
Mundial unda e refineria 
Lago y Arend tabata obhe- 
to di atake di e Alemannan 
pa motibo cu nan tabata e 
refinerianan mas grandi na 
mundo cu tabata yuda e ali- 
adonan cu producto petrole- 
ro. 


‘Blackout’ ta un pelicula 
dirigi pa Angel Soto, skirbi pa 
Ephrayim Odor, Angel Soto 
y Jurjen Abma cu actuacion 
estelar di Angel Soto mes 
hunto cu un elenco grandi di 
artista local manera Arnalda 
Lampe, Ephrayim Odor y 
Francis Toussaint. 


Minister Maduro ta felicita 
Angel 
Soto, 
e 
elenco 
completo y tur esnan cu 
a haci e pelicula posibel, 
specialmente UNOCA y Prins 
Bernhard Cultuurfonds pa 
nan contribucion. Alabes, 
Minister Maduro ta invita 
pueblo di Aruba pa mira e 
pelicula aki pa haya sa mas di 
kico a pasa na Aruba durante 
Segunda Guera Mundial. 


Minister di Cultura tabata presente 
na e première di ‘Blackout’ 


Un pelicula basa riba hecho real hibando nos bek den tempo di Segunda Guera Mundial na Aruba 

D 
urante e fin di siman pueblo di Aruba spe- 
cialmente habitantenan di e bario di Brazil 
por a gosa di un fin di siman di celebracion en 
conexion cu dia di Brazil. E celebracion a culmi- 
na diadomingo ultimo cu e popular y tan spera 
Parada Cultural den e caya di Brazil y bisindario. 
Un bunita Parada Cultural cu mas di mil hende 
riba pia, trahenan di folklore colorido y cu hopi 
ambiente. Tanto mucha, hoben como adulto a 
disfruta y pasa un rato ameno. Ta bunita pa mira 
e acogida grandi cu e parada aki a haya den e 
ultimo añanan den pueblo. E Parada Cultural a 
conta cu participacion di 8 grupo acompaña pa 
banda musical tipico. Sigur un atardi unda ta- 
bata reina un ambiente masha dushi. Mi ta invi- 
ta e pueblo di Aruba pa otro aña participa den 
e Parada Cultural aki y asina hunto nos engran- 
dece cultura di Aruba. Pabien na sr. Chico Harms, 
boluntarionan, Fundacion Chico Harms y Aruba 
completo cu un bunita celebracion di dia di Bra- 
zil. 


Parlamentario Alvin Molina (MEP): 


Ta felicita e bario di Brazil 
cu un bunita celebracion cultural 


Website: 
www.awemainta.com 
E-mail: 
info@awemainta.com 
noticia@awemainta.com 


Facebook: 
www.facebook.com/awemainta 
Instagram: 
www.instagram/awemainta 
Telefon: 588-0022 

A 
traves di e wega “Kraak de koffer” 
di Loteria di Codigo Postal Huland- 
es (NPL), actor Everon Jackson Hooi di 
Corsou a duna 10.000 euro na Dutch Ca- 
ribbean Nature Alliance (DCNA). DCNA 
lo uza e placa aki pa proyecto pa salva- 
guardia naturalesa den Caribe Hulandes 
door di yuda y duna sosten na e Organ- 
isacionnan di Maneho di Area Proteha na 
Aruba, Boneiro, Corsou, Saba, St Eusta- 
tius y St Maarten. DCNA ta masha agra- 
deci pa e donacion. Naturalesa den e is- 
lanan di Caribe Hulandes, manera nan 
rifnan di coral, mangel y boskenan en- 
ano ta unico y importante, pero tambe 
fragil y menasa. Ta bay uza e placa entre 
otro, den actividad destina pa fortalece e 
capacidad institucional y posicion finan- 
ciero di e Organisacionnan di Maneho di 
Area Proteha, educacion tocante natura- 
lesa pa hoben y pa promove conscienti- 
sacion y crea sentido di accion di urgen- 
cia pa aborda desafio global di conser- 
vacion (manera cambio climatico) den e 


parti Caribense di Reino. 


Tocante DCNA y Loteria di Codigo Postal 
DCNA ta un organisacion no lucrativo 
crea pa proteha ambiente natural y pa 
promove maneho sostenibel di recurso 
natural, tanto riba tera como den lama, 
den e seis islanan di Caribe Hulandes. E 
mision di DCNA ta pa salvaguardia natu- 
ralesa den Caribe Hulandes y pa yuda 
y duna sosten na e Organisacionnan di 
Maneho di Area Proteha. Door di crea un 
bos uni, yuda sigura fuente sostenibel 
di financiacion, comparti recurso, habi- 
lidad y experiencia y promove divul- 
gacion educativo y consciencia publico, 
DCNA por fortalece e red y por apoya e 
iniciativanan di conservacion di natura- 
lesa den henter Caribe Hulandes. 
DCNA tin mas di un decada di historia 
cu Loteria di codigo postal Hulandes y 
su donacionnan beneficio of “Goede 
Doelen”. Desde 2008, DCNA a bira bene- 
ficiario completo di Loteria di Codigo 


Postal Hulandes y ta ricibi un subsidio 
anual cada aña. 


Tocante Everon Jackson Hooi 
Everon Jackson Michael Werner Hooi 
(Corsou, 30 di mei 1982) ta un actor 
Hulandes descendiente di Corsou. E ta 
conoci pa su rol di Bing Mauricius den 
Goede tijden, slechte tijden, pero tambe 
pa su rol di Ciro Pieterszoon den e serie 
di RTL De Erfenis. 


D 
iahuebs, 1 september, e ekipo di 
Payroll Pro HRM a duna un pre- 
sentacion na e oficina di BusinesSpark 
tocante e importancia di draai un bon 
payroll den un compania. 
BusinesSpark ta un iniciativa di e gobi- 
erno di Bonaire pa yuda y stimula entre- 
preneurship door di duna hermentnan 
y apoyo na empresanan chikito pa con 
pa drenta mercado y tin un negoshi 
exitoso. 
E ekipo di Payroll Pro HRM a keda suma- 
mente impresiona cu e manera struc- 
tura y profesional con BusinesSpark 
ta yudando negoshinan na Bonaire y 
a ofrece pa trece informacion dilanti 
over di payroll y HR na e miembronan y 
bishitantenan di BusinesSpark. A trece 
dilanti cu ta sumamente importante pa 
por tin un bon sistema di payroll na luga 
cu ta cumpli cu tur e leynan y ademas 


a splica e bentaha di outsource un 
payroll y e bentaha di draai un payroll 
in-house. 
E ekipo di Payroll Pro HRM ta duna 
un palabra di pabien na gobierno di 
Bonaire cu e iniciativa aki y gradici- 
mento y pabien na Sra. Jermainy Diaz 


cu ta lidera BusinesSpark. 


Tambe Payroll Pro HRM ta duna hopi 
palabra di encurashamento na tur e 
balente entrepreneurs cu a tuma e 
stap grandi aki di cuminsa un negoshi 
propio. Hopi exito! 


Payroll Pro HRM cu presentacion pa BusinesSpark na Bonaire 


DCNA ta ricibi donacion di Everon Jackson 
Pa conservacion di naturalesa den Caribe Hulandes 


Everon Jackson Hooi ta haci donacion di 
10.000 EUR a traves di NPL na DCNA. 
Potret na cortesia di: NPL 

S 
honnan amante di “old school” biyar, FEBIAR, Federa- 
cion di Biyar Arubiano, kier a anuncia cu e diabierna aki, 
9 di september, nos ta drentando e final dje prome round 
robin entre teamnan! Manera tur fanatico sa, mas y mas nos 
progresa den campeonato, mas y mas naturalesa cruel dje 
deporte di biyar ta cuminsa separa “the men from the boys”! 


Dos siman pasa, e ekipo di Mongoose a haya manera un 
baño di awa friu memey di heat wave! E ekipo peligroso di 
Steelers a pasa manera style di un “road kill” ariba nan! Ta 
bira ora pues pa e Mongoosjes nan cuminsa “get nan act 
together” pasobra asina’ki cos ta pinta scur! 


Awe, 9 di september, e grupo di Mongoose desorienta tin cu 
enfrenta nada menos cu e gang di cacho brabo di Pos Abou, 
nada menos cu Mad Dogs BT! “The Fastest Beasts form the 
East” lo por enfrenta y frena “The Fastest Drinkers from the 
West”? Un encuentro pues cu lo ta bale la pena wordo cubri 
door di VSPN! 


N’e otro mesa nos tin nada menos cu e leyendanan di aña 70, 
Barracuda BT, kendenan lo mester enfrenta e team durisimo 
di Steelers! Guynan, ta nombernan grandi ta bay enfrenta 
otro den e prome encuentro entre Steelers y Barracuda! 
Capitan “El Bon Bon” Evertsz y su compinchinan por wanta 
e presion dje piscanan feroz di Nort? Aaron “The Baron” 
Franken no ta “zomaar een kapitein”! Un capitan cu a yega 


di nabega lamanan bruto den pasado! E encuentro aki lo 
ta sumamente interesante pa wak! Shonnan pues, diabierna 
awor, 9 di september, cuminsando pa 8’or di anochi, prepara 
bo shot anti-adrenalina pasobra cos ta bay ta hot, red hot, 
aya n’e palacio di biyar na Tanki Leendert! Porta ta habri 
desde 6’or, entrada ta completamente gratis, y lo unico cu 
bo tin cu trece ta bon ambiente y humor! Yega! 


Wega grandi den Torneo Febiar Bola 8! 


B 
on dia na tur amante nan di bon fiesta..falta 2 dia SO 
pa e gran fiesta cu Roy Angela, mi persona hunto cu 
Colegio Laura Wernet Paskel ta organiza pa recauda Fon- 
do pa finalisa e Biblioteca.  


E fiesta ta tuma luga diasabra awo 10 di September 2022 
y ta tuma luga na Barcadera 39 di 8pm pa 2am. Porta ta 
habri 7pm. Nos ta pidi tur hende pa bin tempran. Asina 
bo ta scoge bo mesa..ningun mesa ta wordo reserva . Tur 
persona cu a cumpra ticket ta VIP  
Tono musical ta den man di Robert Jeandor y su Solo 
Banda Show, Papito & Friends Orchestra y Raul Piar cu 
Suona , Miniteca Genie bow DJ Edwin Croes y sonido di 
High Performance. Y un bon cushina di Famia Pontilius y 
Bar bon surti. 


Ainda tin un par di ticket na balor di 75 afl. Cumpra esun 
di bo pa bo no perde un bon fiesta y alabes contribui cu e 
scol. 
Tambe mi kier informa cada un di boso cu den e dia nan 
aki Aruba ta haci hopi calor dus mi kier conseha tur cu ta 
bin e fiesta, pa bin bisti  comodo dus “Sportief” pero nechi 
naturalmente,  cu sapato plat, keds etc. y cu un serbete 
chikito, y esun cu tin nan TUMBLER bin cu ne pasobra hopi 
hende no ta gusta e cups nan di carton cu ta wordo sirbi. 
Tur esey nan ta tips. 


Y 15 taxidancers pa tur e Dama nan soltera bisti na Carson 
preto cu camisa blauw.  


Nos ta warda bo.. “Yuda nos pa nos Yuda nan”! 


“Yuda nos pa nos yuda nan!” 

WILLEMSTAD - Aki dos siman corte di Husticia lo continua 
cu e caso civil pa caba di determina ta cuanto seguro mester 
paga e doño di Muebleria Marchena. Nan abogado ta mr. 
Chester A. Peterson mientras cu su rival den corte lo ta 
abogado Custer di Nagico. Fo’i 23 di september a somete 
e caso na consideracion di corte despues cu e deposito y 
pacus na Grenadaweg a kima cu tur mercancia. E inventario 
tabata sigura pa NAf 745.000 plus un seguro di 850.000 
florin nombrando Vidanova como beneficiario. Na mesun 
tempo nan tabatin mercancia na balor di 489.000 y e polisa 
ta bisa cu doñonan dje pacus mester proba e daño cu docu- 
mento. Na augustus di 2019 e experto Sedgwick a constata 
cu e daño n’e edificio y showroom tabata 690.350 florin. 
Nagico tambe a traha un rapport y a constata cu e showroom 
no ta basta grandi pa almasena pa warda tur e mercancia cu 
nan ta reclama a kima. 
Nagico a bay di acuerdo pa paga Vida Nova Bank ANG. 
675,467.85. Pa mueblenan cu a bay perdi den show y 


deposito e compania tin cu warda te ora nan haya prueba ta 
kico a kima specificamente y no por paga ainda. 
Nagico a paga e muebleria NAf 686.643,83 plus 100mil 
florin pa mercancia a kima pero Nagico a bisa ‘niet thuis’. 
Doñonan dje muebleria a pidi hues pa Nagico paga Vidanova 
Bank pa daño n’e edificio. Nagico mester paga Vidanova 
Bank NAf 850.000 mas 25.000 florin. Ademas Nagico mester 
anula e documento cu nan a laga e doñonan firma caminda 
nan ta disculpa Nagico di paga un parti dje debe. 
Dado doñonan dje muebleria kier cancela e papel cu nan a 
firma exonerando Nagico di cobra cierto suma pasobra casa 
dje doño no a firma, pero hues a manda nan bay sosega. 
Pa tuma un decision den e caso controversial, hues lo tene 
sesion dia 22 di september awor pa por dicta veredicto. 


WILLEMSTAD - Mester tin hende na Corsou cu ta familiar 
cu e formula di rama di palo, taki cu blachi cu ta cay na 
suela y cu ta bira e formula perfecto un bon enemistad entre 
famia. Esaki ta e situacion cu dos bisiña cu ta biba cerca di 
otro den Toni Cunchi a pone riba eskritorio hues p’e dicidi si 
e palma por keda of laga. 


Aña pasa un dje parehanan hues a tuma nota dje caso entre 
dos pareha kendenan a discuti cu un dje palmanan ta keda 
mucho cerca di nan tereno y e blachinan enorme ta stroba 
nan di disfruta di nan placer den e cura. Nan a prepara un 
pida tereno cu yerba y a destina esaki pa mucha hunga y 
nan organisa nan BBQ ma blachi grandi ta cay daña fiesta. 


Den e conflicto aki tin dos pregunta clave; e palma tabata 
t’ey prome cu a traha e cas. Of ta despues cu bisiña nobo a 
cumpra e cas un dje palmanan a crece riba e tereno memey 
dje dos curanan y di nan gedonder a cuminsa te bay para 
den corte. 


E bisiña cu a bay biba den Tonchi Cunchi na aña 2020 a 
demanda esun cu tabata biba eynan for di 2008 pa kap e 
palma. E bisiña cu a bin biba ultimo a demanda e bisiña cu 
tin 14 aña ta biba caba pa e kap e palmanan. 
Esaki a nenga bisando cu dia e la cumpra e cas, e palma 
tabata ey caba. 


Awor e bisiña cu a bin biba ultimo 
Tur e cos aki tin di haber cu e hecho cu hendenan tabata 
traha cas sin busca drechi ki distancia mester tene ora nan 
planta un mata of lanta un casita na middelijn entre e dos 
casnan. 
Hues a señala cu e palma cu ta causa di molester en prin- 
cipio no mag t’ey. 
Tin indicacion cu e doño original a planta e palma fo’i siglo 
pasa. 
Nan a bin hasta cu foto satelite di añanan 2000 bin ariba pa 
proba nan punto. Pero e señora cu a bende e cas a splica 
tempo e la traha e cas na 2001 e palma nan no tabata t’ey. 
Unico alternativa cu a keda ta pa e bisiñanan proba ki aña a 
planta e palmanan. 
En todo caso hues a haya cu no ta husto pa e ordena pa kita 
e palma y e tin chens pa proba cu a planta e palma medio 
añanan 90 cu ta mas cu 20 aña prome cu e bisiña nobo a bin 
exigi pa kap e palo. 


Guera te den corte pa 
rama di palma cu ta cay 
den cura di bisiña 


Candela tabata 3 aña pasa pero 
No por keda cla cu 
seguro pa candela den 
Muebleria Marchena 

WILLEMSTAD - Caso di Xiomar Winklaar (23) tampoco no 
por a keda trata den sala di corte riba contenido. Ta trata aki 
di un ciudadano cu a demostra di tin hopi curashi, pero auto- 
ridadnan a prefera wanta cu tratamento di e caso, pasobra 
autoridadnan mester scucha testigo prome. 


E acusacion ta uno caminda Winklaar a exigi di su victima 
cu el a chantahia, pa dun’e 3 mil florin, sino e lo publica 
imagennan intimo di dje. 
E acusado Xiomar Winklaar (23) ta un bon conoci di husticia, 
e ta cera actualmente pa un otro caso, pero el a presenta pa 
un acusacion nobo cu e ta keda acusa di dje. 


Segun Ministerio Publico, dia 17 di mei 2022 Winklaar a 


menasa su victima di fam L., cu si e no dun’e 3 mil florin, e lo 
pone su imagennan intimo riba Facebook y asina ey expone 
na hopi negativismo y berguensa. 


Como si fuera no ta basta Winklaar tabata manda mensa- 
henan via Facebook pa e victima, caminda e a bis’e cu e tin 
cu trece un saco cu ta contene 3 mil florin. Esaki lo mester 
ta na Mc Donald’s of mester pone e saco den cercania di un 
restaurant pe por hay’e. 
E caso no a keda trata riba contenido ayera, pa motibo cu 
fiscal kier scucha un testigo cu nan ta sospecha cu e ta na 
Hulanda. 
Ministerio Publico a manda un peticion te na Hulanda, pa 
scucha e testigo. Fiscal ta di opinion cu principalmente e 
declaracion di testigo ta di sumo importancia pa e inves- 
tigacion. 
Segun fiscal, a base di esaki por saca afo si e acusado ta 
berdad autor di loke e ta keda acusa. 


WILLEMSTAD - Otro caso teribel den sala di corte ta esun 
di Jonathan George Daniel (39), kende a agredi su tata cu 
baranca di piedra. All by all e acusado Jonathan Daniel 
(39) a keda condena na 6 luna di cua 2 luna condicional 
pa menasa su mama cu morto y tambe a agredi su tata cu 
piedra. E la bisa su mama flat: “Yama ambulance y agencia 
di morto en bes di yama polis”. Segun e acusacion cu a keda 
ripiti y cu ta dada di dia 13 di mei ultimo, Daniel a bisa su 
mama, cu e biaha aki e no mester yama polis, pero ambu- 
lance y El Tributo direct, paso morto lo cay. 


Dia 12 di mei Daniel a agredí su tata cu piedra pone cu un 
parti di esaki su brasa a keda lesiona. E acusado cu ta cera 
den FoBa, diaranson a presenta den sala di corte pa respon- 
sabilisa su mes pa su acto. E la admiti di a bisa su mama 
e palabranan ariba menciona, pero cu absolutamente no 
tabata su intencion pa haci su mama daño. Ta puro rabia y 
emocion a causa cu e tipo di expresionnan aki a sali fo’i su 
boca, Jonathan a continua splicando. 


E acusado a conta cu e dia ey, e tabata na warda di polis y 
nan a suspende su detencion. Nan a yama su mayornan pa 
bin busc’e pero, nan no a yega nunca. Cana e la yega Clinica 
Capriles y eynan nan a bolbe yama su tata pa busc’é. Mas 
aleu segun Jonathan Daniel, e la warda 4 ora, pero eynan 
tampoco su tata no a yega. Ta esaki a crea furia cerca dje, di 
manera cu e mes a cana 1 ora mas pa yega cas. Sumamente 
rabia Jonathan a yega cas, e la uza e palabranan ariba 


menciona cu su mama. Jonathan su reaccion riba e di dos 
acusacion ta cu e tabata drumi den camber, caminda na 
cierto momento su tata a dal’e cu un palo di basora den su 
cabes. 


Tur na sanger e la yama 911. Polis a yega mira e situacion y 
a dicidi di transporta e tata hiba warda. Ni dos ora un pasa 
cu polisnan a laga e tata bolbe cas bek. P’esey Jonathan 
a pensa cu ta rason pa tuma revancha riba su tata, dor di 
agredie cu un baranca di piedra. E no a kier a denuncia su 
tata pa motibo cu con cu bay con cu bini, ta su tata y e no 
kier laga nan cera e tata tampoco. Mas aleu Jonathan a 
substancia su ponencia, bisando cu e la haya un bon educa- 
cion na cas cerca su mayornan. Pa su parti hues dun’e un 
chens mas. 


E la bisa cu e kier un tratamento y ta dispuesto pa entrega 
muestra di su orina tur siman y si nan haya cocaina den 
su orina, nan tin di encarsel’e trankilamente, asina sigur e 
ta di lo cumpli. Ta cas e kier bay bek cerca su famia, e ta 
hayando medicamento tur dia y ta keda bon trata den Foba. 
Jonathan a splica mas aleu cu e kier un trabou pa e por 
lubida uzo di cocaina. Pero, rapport psikiatrico ta papia den 
e caso di Jonathan Daniel di un pashent di dobel “trouble”, 
kende ademas ta sufri di e malesa schizofrenia. Fiscal ta 
haya e acusacion proba y ta haci demanda di 6 luna di cua 
2 condicional mas 3 aña di prueba. Hues den su decision a 
bay completamente di acuerdo cu demanda di fiscal. 


Comportacion super violento tog a 
resulta den poco castigo 


Caso di Xiomar Winklaar 
tin cu wanta te otro aña 

Fortaleza Pa Famia 


TA tempo pa tur hende sa cu Dios ta nos refugio y nos 
fortalesa, un pronto auxilio den tempo di angustia, (Salmo 
46:1) . Nos ta bibando den un tempo cu awor mas cu nunca 
nos Fe den Dios mester aumenta, aunke cuanto oposicion tin, 
nos tin di sigi kere den Dios, pasobra ya e mundo ta cansa di 
promesanan falso di hende, y nos ta mira cu hende ta hunga 
cu dolor di hende tur dia, y e unico cu por pone un stop na 
esey ta Dios. 


Ora bo tin Fe den Dios, bo ta tribi di planta den tempo di 
secura, bo ta duna sin wak con bo ta bay haya bek. Pero tene 
confiansa pasobra tur bondad cu bo sembra lo bo cosecha 
dobel bek of mas. 


Si tin un cos cu ta wordo ataca tur dia ta nos fe, y hopi tata di famia ta pasa den e situacion ey, pero sigui confia Dios y 
no duna atencion na kehamento y murmuracion, pasobra nan ta produci duda den curason, y nos tur sa cu ora hende ta 
duda e ta bira ciego spiritual e ta perde vision, y no por haci nada. Un hende cu ta duda no kere cu e ta bay ricibi nada 
di Dios pasobra su curason ta dobel y inconstante. (Santiago 1:6-8). 


No ta existi tempo di secura pa esun cu tin Fe, Dios ta capaz pa habri porta y ordena bendicion den bo bida, pa asina bo 
reconoce cu ta Dios bo ta sirbi, y asina bo fe lo aumenta, pa bo por duna testimonio di Dios su grandesa. 


Den Cristo Hesus nos tin tur speransa , tur momento nos por spera cosnan grandi for di man di Dios, pasobra nos no ta 
biba di emocion, pero nos ta biba pa fe. 


Situacion por bira dificil cu hende por pensa di core bay, y nan no ta mira nada mas pa nan, asina a pasa cu Isaac den 
Genesis 26:1-12, tabatin hamber den e pais, y Isaac a pensa na bay Gerar y Dios a aparece na Isaac bisando, no bay 
Egipto, keda biba na e tera cu Ami lo bisa bo di dje. Isaac a scucha y a wordo bendiciona. 


Obediencia ta aumenta nos Fe den Dios, caminda hende pensa cu bo no ta bay logra, eynan mes lo bo tin victoria, 
pasobra nada no ta sosode por nada, tur cos tin un motibo, y for di tur circunstancia nos por saca un les di bida, ora nos 
tin Fe nos no ta busca fama pa nos mes, pero nos ta haci tur cos pa Señor ricibi e gloria. 


David a bisa lo mi halsa mi wowonan na e seronan for di unda mi yudansa lo bini? Mi yudansa ta bini for di Señor kende 
a traha cielo y tera. 


Dios no ta digital, Dios no ta traha cu App, Dios ta buscando hende humilde, cu ta deposita nan Fe den Dios, cu curason 
arepenti, cu deseo di un bida nobo, den cual nan ta depende 100% riba Dios. 


E nomber di Señor ta un toren fuerte, e husto ta core drenta den dje y e ta sigur. (Proverbionan 18:10). 


Esnan cu conoce Bo nomber lo pone nan confiansa den Bo, pasobra Abo O Señor no a bandona esnan cu ta busca 
Bo.(Salmo 9:10). 


Palabra di hende ta temporal , palabra di Dios ta eterno, Dios semper ta cumpli cu su promesa,hamas lo e laga e husto 
desampara. 


Sinceramente, Pastor Marcel Balootje 


Cu fe den dios, bo ta florece, den tempo di secura 

Every life is noted and is cherished, 
and nothing loved is ever lost or perished. 


John 14: 1-3 
Don’t let your heart be troubled. Trust in God, and trust also 
in me. There is more than enough room in my father’s home. 
If this were not so, would I have told you that I am going to 
prepare a place for you? When everything is ready, I will 
come and get you, so that you will always be with me where I 
am. 


With deep sympathy we announce the passing away of: 


Mr. Lloyd 
Benjamin Richard 
Better known as “Baby Lloyd” 
*14-10-1945 - †04-09-2022 


Left to mourn: 
His child: Mrs. Bojoura Cos-Richard & 
Mr. Raymon Cos 


Mother of his child: 
Mrs. Carmen Maduro 


Considered as his child: 
Mrs. Venetia Jansen- Maduro 


His Parents: 
† Mr. Elias Lazarus Richard 
† Mrs. Edna Alma Richard- Lendore 


Siblings: 
†Mrs. Elizabeth Gertrude Richard 
†Mr. Frank Richard and Mrs. Elfa Richard, in New York, 
Mrs. Grace Richard, in Aruba, 
†Mr. George Richard and Mrs. Emilia Richard, in Corpus Christy 
Texas, 
Mrs. Muriel Pantophlet, in Aruba, 
Mr. Ulric Richard Sr. and Mrs. Juanita Richard, in New York, 
Mrs. Mary-Agnes Richard, in Curaçao. 


Mr Lloyd Richard is also survived by many nieces, nephews, 
and family members among: 
Richard, Cos, Pantophlet, Lee Riviears, Danker, Lindor, Caton, 
Raymond, Mc Kenzie, Mc Cloud, Blaize, Maduro, Corasol, 
Jansen, Campbell, Quant, Lendore, Bermudes, Antonette, de 
Cuba, and Van der Lee. Please accept our apology, if we 
forgot to mention anyone that played an important role in Mr. 
Lloyd Richard’s life. 


We would like to invite everyone to the celebration of life in 
honor of Mr. Lloyd Benjamin Richard that will take place on 
9th September 2022 at Pray Funeral Home San Nicolaas from 
9 am to 11 am. 
The cremation will take place in a family circle. 


Instead of a wreath or flowers there will be a donation box for 
Club Kibrahacha 60+. 
We apologize that we will not be receiving condolences at 
home after the funeral. 


Ondanks alles heb ik een mooi leven gehad, 
het is goed zo. 
Als ik Hem maar kenne… 


Onze liefdevolle, zorgzame maar ook eigenzinnige 
Pa, schoonvader, opa, overopa, broer, 
zwager, oom en vriend is tot ons grote 
verdriet na een langdurige strijd overleden. 
Wij zijn dankbaar dat wij hem nog zo 
lang bij ons mochten houden. 


Abraham Thomas Koole 
“Bram” 
Rilland Bath *19 juli 1951 
Aruba †2 september 2022 


Familie: 
Sander en Eke, Storm, Felck 
Reinier, Erika, Amanda 
Caroline en Arno, Christian en Jeanira, Melany en Haitse, 
Nayeli, Catalina en Alyona Jonathan en Stella, Mia, Koa 
Amy en Jan 


Peter en Corrie en kinderen 
Ruud en Els-Marie en kinderen 
Carla en Peter en kinderen 
Hans en Ariane en kind 
Chris en Francy en kinderen 


Alle vrienden, vriendinnen en kennissen 


Gelegenheid tot afscheid nemen bij Aurora Funeral Home te 
Cumana op donderdag 8 september 
van 7:00 – 9:00 uur p.m. 


De afscheidsdienst vindt plaats in de Protestantse Kerk van 
Piedra Plat onder leiding van ds. Peter Hazenoot 
op vrijdag 9 september 2022 van 10:30 – 11:30 uur a.m. De 
kerk gaat open om 09:00 uur a.m. 
Na de afscheidsdienst wordt Bram in besloten kring door de 
familie naar zijn laatste rustplaats gebracht. 


In plaats van bloemen graag een bijdrage voor het 
Wilhelmina Kanker Fonds. 


Dress code: vrolijk 


Correspondentieadres: Jonathan Koole, Barcadera 33 

Every life is noted and is cherished, 
and nothing loved is ever lost or perished. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Rudsel Rafaël Conception 
*25-10-1960 - †08-09-2022 


Acto di entiero lo wordo anuncia despues. 


Un kos mi a deseá di SEÑOR, esei lo mi buska: 
ku mi por keda den e kas di SEÑOR tur e dianan di mi bida, 
pa kontemplá e bunitesa di SEÑOR, 
i pa meditá den Su tèmpel. 
Pasobra den e dia di angustia 
E lo skondemi den Su tabernakel; 
den e lugá sekreto di Su tènt E lo skondemi; 
E lo hisami pone riba un baranka 
Salmo 27: 4-5 


Cu dolor na nos curason, 
nos ta participa fayecimento di nos ser stima: 


Sara V. Kock-Hoevertsz 
Cariñosamente yama “Sarita” 
*24-01-1945 - †08-09-2022 


Acto di entiero lo wordo anuncia despues 


Salmo 91/14-15-16 


“Si e tene na Mi, lo Mi salb’é: 
lo Mi hals’é, si e tin respèt pa mi Nomber. 
Ora e yama Mi lo Mi contest’é, 
den problema Mi ta huntu cu né, 
lo Mi Libr’é i colm’é cu honor. 
Mi ta pon’é disfrutá di un bida largo y lo lag’é contemplá mi 
salbashon.” 


Cu gran tristesa, pero conforme cu Dios su boluntad, nos ta 
anuncia e fayecimento di: 


Suzanne Ruthy 
Clarissa Thomas 
Cariñosamente yama: “Suzy” 
*04-03-1966 - †06-09-2022 


Na nomber di su 
Mama: 
Veneranda Thomas-Henriquez 


Ruman: 
Raymond Thomas 
Therance y Kylee Kelly 


Tanta y omonan 
Primo y primanan 
Ihanan 


Amiganan di cas: 
Mary, Raquel, Irinia, Imelda, Xiomara, Jetje, 
Angelo, Robert y Maritza Tromp y 
demas amiga y amigonan 


Ex-coleganan di Horacio Oduber Hospitaal 
Bisiñanan, comer y compernan y conocirnan 


Famianan: 
Thomas, Henriquez, Irausquin, Maduro, Ragunath, 
Quant, Perez, Hoek, Tromp, Akkari, Lacle, Wever, 
Werleman, St.Jago, Jacobs, Koevoets, Servinus, 
Gerritsen, Semeleer, Anthony, Nicolaas, Kelly, 
Kartjodimedjo, Naddall, Ras, 
y demas famia den exterior. 


Nos ta pidi disculpa si nos por a lubida algun famia di e 
defunto 


Acto di entiero lo tuma lugar riba dialuna 12 di september 
2022 di 1or pa 4or di atardi na Aurora Funeral Home, despues 
saliendo pa Santana Catolico na Boerhavenstraat. 


Ta lamenta cu despues di entiero no ta ricibi bishita di 
condolencia na cas. 


Na luga di flor preferibel un donation pa “Koningin Wilhelmina 
Kanker Fonds” 

Every life is noted and is cherished, 
and nothing loved is ever lost or perished. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 



Mercedes Leticia Celedon 
*05-08-1926 - †05-09-2022 


Acto di entiero lo wordo anuncia despues. 


Señor ta mi wardador, mi n’ tin falta di nada; den cunucu di yerba 
berde E ta pone’mi sosega. E ta hiba’mi na awa trankil, pa mi bolbe 
haya forsa. 
Salmo 23 


Cu gran tristesa, pero conforme cu Dios su boluntad, 
nos ta anuncia e fayecimento di 
Sylvia Marie 
Croes-Maduro 
Mihor conoci como Marie, 
Shon Marie of Pechi Marie 
*20-12-32 †05-09-22 
Viuda di †Roman (Ro) Croes 


Mayornan: †Hendrik y †Juanita Maduro-Ras 
Yiunan : †Sinda Croes 
Ephrem y Linda Croes-Tromp 
Meachel y Mayra Croes-Tromp 
Carlo y Francis Croes-Werleman 
Ricky y Xiomara Croes-Williams 
Henry Croes y Disney Correa 
Manera yiu: Anthony y Violeta Maduro-Boekhoudt y famia 
Nietonan: Giovannino Kelly y Josh Sammon, Giannina y Fred 
Davies-Kelly, Ellen Croes, Rhamsey y Renate Croes-Hogendoorn, 
Gerrit Croes , Angelo Croes y Nicole Oduber, Jennyfer Croes y 
Jairo Oduber , Carhina Croes, Carolina y Eldrick Panneflek-Croes, 
Caldrick y Yendy Croes-Alvarez Narvaez, Emma Croes, Jhendrick, 
Jhennelly y Alexa Croes 
Bisanietonan: Tianna, Matthew, Jakob, Quint, Yanou, Max Solciree, 
Jedd, Denzil, Xiarah, Cristal, Tizianne, Lamebert 
Rumannan: †Fein y †Juanita Maduro-Kelly y famia 
†Luisa y †Eddy Muller-Maduro 
†Clarita y Nicky Kelly-Maduro y famia 
†Lucia Maduro y famia 
†Jani y †Chichia Maduro-Ras y famia 
Emilio y Ana Maduro-Barboza y famia 
Linda y +Salomon de Castro-Maduro y famia 
Betty y Panchito Tromp-Maduro y famia 
†Jorge Maduro y famia 
Yvonne Maduro y famia 
Glenda Maduro y famia 
Tanta: Dolorita Ras 
Swa y cuñanan:†Jacobo y †Maca Croes y famia 
†Nicolaas y †Guillermina Croes y famia 
†Rosa y †Goy Koolman y famia 
†Finchie y †Daniel Koolman y famia 
†Mito y †Mai Rasmijn y famia 
†Olindo y †Linda Croes y famia 
Ayudante: Arelis Meza Bolivar 
Famianan: Croes, Maduro, Ras, Kelly, Tromp, Werleman, Williams, 
Correa, Boekhoudt, Sammon, Davies, Hogendoorn, Oduber, 
Panneflek, Leon, Barboza, de Castro, Geerman, Koolman y Rasmijn. 
Y demas famia, amigo y conocirnan. 


Oportunidad pa condoleer Royal Funeral Home, Diahuebs 8 di 
september 2022, 7or pa 9or di anochi 


Acto di entiero lo tuma lugar riba diabierna 9 di september 2022 
di 2or pa 4or di atardi na Misa Inmaculata Concepcion, despues 
saliendo pa Santana Catolico na Sta. Cruz. 


Nos ta pidi disculpa si nos por a lubida algun familiar di e defunto. 


Ta lamenta cu despues di entiero no ta ricibi bishita di condolencia 
na cas. 


Mi a glorifica bo cristo, riba e mundo aki. 
Mi a termina cu e trabou cu abo a dunami pa hasi. 
Warda tur esnan cu ta keda atras den bo nomber. 


Nos ta anuncia fayecimento di: 


Feliciano T. Damian 
Cariñosamente yama:” Teechi” 
*24-01-1936 - †06-09-2022 


Acto di entiero lo wordo anuncia despues. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Máxima 
Kock-Koolman 
*27-11-1944 - †08-09-2022 


Acto di entiero lo wordo 
anuncia despues. 

